CGD-AGEลุยเพิ่มทุนรุกธุรกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — บจ.เฮโลเพิ่มทุนลุยธุรกิจ CGD ระดมกว่า 3,900 ล้านซื้อ บริษัททำโรงแรมขอผันสู่อสังหาริมทรัพย์เต็มรูปแบบ ด้าน AGE ตุนเงินลงทุน 
นายเบน เตชะอุบล กรรมการผู้จัดการใหญ่ บริษัท คันทรี่ กรุ๊ป ดีเวลลอปเมนท์ (CGD) เปิดเผยว่า คณะกรรมการมีมติให้เพิ่มทุนจดทะเบียนจำนวน 3,909,743,684 ล้านบาท เป็น 7,557,766,027 บาท โดยเสนอขายผู้ถือหุ้นเดิมที่มีชื่อในทะเบียนวันที่ 8 ธ.ค.นี้ ในอัตรา 1 หุ้นเดิมต่อ 1.60 หุ้นใหม่ในราคาพาร์หุ้นละ 1 บาท เพื่อนำเงินไปซื้อหุ้นบริษัท แลนด์มาร์ค ดีเวลล็อปเม้นท์ กรุ๊ป (LDG) จำนวน 3,700 ล้านบาท
อย่างไรก็ตาม หากผู้ถือหุ้นเดิมไม่ใช้สิทธิ จะขายหุ้นให้กับนายสดาวุธ เตชะอุบล นายบี เตชะอุบล นายเบน เตชะอุบล นางหลุยส์ ดิศกุล ณ อยุธยา นายทอมมี่ เตชะอุบล และ น.ส.จุรีพร กวีวิโรจน์กุล ซึ่งเป็นผู้ถือหุ้นใหญ่ของ LDG
“เหตุผลที่บริษัทต้องเข้าไปซื้อ LDG ของกลุ่มเตชะอุบล ก็เพื่อให้ CGD เข้าสู่ธุรกิจอสังหาริมทรัพย์เต็มรูปแบบและเติบโตอย่างแข็งแรง เพราะทรัพย์สินของ LDG คือที่ดินริมเจ้าพระยา 36 ไร่ มีแผนจะพัฒนาเป็นโรงแรมขนาด 5 ดาวบวกๆ และ 6 ดาว รวมถึงคอนโดมิเนียมที่มีมูลค่าโครงการรวม 1.4 หมื่นล้านบาท หากรอให้ CGD พัฒนาโครง การอิลีเม้นท์ ศรีนครินทร์ ที่โครงการ 1 ทำไปแล้วและกำลังขอผู้ถือหุ้นทำโครงการที่ 2–5 ก็จะช้า”
กรณีที่ทางการคุมสินเชื่ออสังหาริมทรัพย์จะไม่มีผลต่อบริษัท เพราะมีกลุ่มลูกค้าชัดเจนและมีเงินสดพร้อมพัฒนาโครงการอยู่แล้ว
ด้านนายพนม ควรสถาพร กรรมการผู้จัดการ บริษัท เอเชีย กรีน เอนเนอจี (AGE) กล่าวว่า บริษัทจะเพิ่มทุนอีก 110 ล้านหุ้นเสนอขายผู้ถือหุ้นเดิมอัตรา 4 ต่อ 1 ราคา 4 บาท เพื่อนำไปใช้ลงทุนในอนาคต ซึ่งขณะนี้อยู่ระหว่างเจรจาร่วมทุนกับเจ้าของเหมืองถ่านหินในหลายประเทศ เช่น อินโดนีเซีย ฟิลิปปินส์ และมาเลเซีย หากสำเร็จจะทำให้บริษัทส่งออกถ่านหินไปขายได้เต็มที่
สำหรับแนวโน้มความต้องการพลังงานที่เพิ่มขึ้น ทำให้บริษัทปรับเป้าหมายยอดขายปี 2554 เพิ่มขึ้นเป็น 1.6 ล้านตัน หรือเติบโต 3040% จากเดิมที่เคยคาดว่าจะเติบโต 20% จากปีนี้ที่คาดว่าทำยอดขายได้ตามเป้าหมาย 1.22 ล้านตัน 
“ปีนี้เราคาดว่ากำไรสุทธิจะเติบโตเกินกว่า 120 ล้านบาท ถือเป็นสถิติใหม่ของบริษัท ส่วนในปี 2554 คาดว่าอัตรากำไรสุทธิจะเติบโต 1% จากปีนี้อยู่ในระดับ 4%” นายพนม กล่าว